Euroopa Liidu Teataja L 054 , 25/02/1994 Lk 0003 - 0004

Soomekeelne eriväljaanne: Peatükk 3 Köide 56 Lk 0068

Rootsikeelne eriväljaanne: Peatükk 3 Köide 56 Lk 0068



Nõukogu määrus (EMÜ) nr 399/94, 21. veebruar 1994, kuivatatud viinamarjade suhtes kohaldatavate erimeetmete kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: hoolimata kuivatatud viinamarjade suhtes kohaldatavast tootmisabist ja kaitsemeetmetest piiril esineb raskusi nende turustamisel; need raskused tulenevad peamiselt toote konkurentsivõime järkjärgulisest langusest; olukorra muutmiseks tuleks rakendada meetmeid, et toote kvaliteeti ja turustamist parandada; pidades silmas tootmis-, ladustamis- ja töötlemistingimusi kuivatatud viinamarjade peamises tootmispiirkonnas, võib esimese neist eesmärkidest saavutada ainult selle sektori töötajate kutseõppe ja toote korjamise järel toimuvate tegevuste tõhustamise teel; lisaks aitab turustuskanalite parem mõistmine edendada ühenduses toodetud kuivatatud viinamarjade müüki; nii kavandatud meetmete eesmärk on asutamislepingu artiklis 39 püstitatud eesmärkide saavutamine; seetõttu tuleks neid käsitleda turu reguleerimiseks kavandatud sekkumismeetmetena; kutseõpet ja edendamismeetmeid tuleb rahastada töödeldud puu- ja köögivilja tootmisabi süsteemi üldisi eeskirju sätestava, nõukogu 7. mai 1990. aasta määruse (EMÜ) nr 1206/90 [4] artikli 1 lõikes 1 nimetatud protsendimäärade kohaldamise tagajärjel tekkinud säästudest, ON VASTU VÕTNUD KÄESOLEVA MÄÄRUSE: Artikkel 1 Ühenduses toodetud ja CN-koodide 08062011, 08062012, 08062091 ja 08062092 alla kuuluvate kuivatatud viinamarjade kvaliteeti ja müügi edendamist käsitlevad erimeetmed võetakse vastu artiklis 4 nimetatud korras. Meetmed hõlmavad: - kvaliteedi osas: a) kutseõppemeetmeid; b) meetmeid veo- ja ladustamistingimuste parandamiseks; c) meetmeid, mis on seotud uute kvaliteedi- ja liigitusnäitajate tehnilise väljatöötamisega ning majandis või käitises kuivatamis-, puhastus-, sorteerimis- ja ladustamismenetluste tõhustamisega; - müügi edendamise osas: d) Euroopa turu uurimist; e) teabevahetusprogrammi, mis keskendub ühenduse toote eripärale ja põhineb eespool nimetatud meetmete tulemustel. Artikkel 2 1. Artiklis 1 nimetatud meetmeid viivad ellu sektori erinevaid tegevusalasid ühendavad esindusrühmad, kes tagavad ettepandud meetmete õige rakendamise. Rühmade esindavust hinnatakse taotletava eesmärgi seisukohalt. Punktides d ja e nimetatud meetmeid võib rakendada komisjon. 2. Artiklis 1 nimetatud meetmest rahastab ühendus kuni 70 %. Artikli 1 punktides a, d ja e nimetatud meetmete puhul võib seda panust suurendada vastavalt kuni 90 %, 100 % ja 100 %. Artikkel 3 Artiklis 1 nimetatud meetmete rakendamisest tekkivat kulu loetakse sekkumiskuluks, mis on kavandatud põllumajandusturgude stabiliseerimiseks ühise põllumajanduspoliitika rahastamist käsitleva nõukogu 21. aprilli 1970. aasta määruse (EMÜ) nr 729/70 [5] artikli 3 lõike 1 tähenduses. Seda rahastab Euroopa PõllumajanduseArendus- ja Tagatisfondi tagatisrahastu. Artikkel 4 Käesoleva määruse üksikasjalikud rakenduseeskirjad võetakse vastu nõukogu 24. veebruari 1986. aasta puu- ja köögiviljadest valmistatud toodete turu ühiskorraldust käsitleva määruse (EMÜ) nr 426/86 [6] artiklis 22 ettenähtud korras. Artikkel 5 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. veebruar 1994 Nõukogu nimel eesistuja G. Moraitis [1] EÜT C 211, 5.8.1993, lk 20. [2] Arvamus esitatud 8. veebruaril 1994 (Euroopa Ühenduste Teatajas seni avaldamata). [3] EÜT C 352, 30.12.1993, lk 29. [4] EÜT L 119, 11.5.1990, lk 74. [5] EÜT L 94, 28.4.1970, lk 13. Määrust on viimati muudetud määrusega (EMÜ) nr 2048/88 (EÜT L 185, 15.7.1988, lk 1). [6] EÜT L 49, 27.2.1986, lk 1. Määrust on viimati muudetud määrusega (EMÜ) nr 1569/92 (EÜT L 166, 20.6.1992, lk 5). --------------------------------------------------